Driften av skolen ble finansiert av skolepenger og bidrag fra stat og kommune. I 1911/1912 mottok skolen 1655,19 kr i statsstøtte, 1227,16 fra kommunen, 200 kroner fra andre institusjoner og 200 kroner i skolepenger. Totalt 3282,65 kroner. I 1940 kom Lov om yrkesskoler for håndverk og industri. Ved denne loven ble den moderne yrkesskolen innført. Betegnelsen teknisk aftenskole ble nå erstattet med lærlingskole. Molde tekniske aftenskole fikk nå navnet Molde lærlingskole.